 Dhinaca kale waxa isaguna munaasibadaasi ka hadlay Murashaxa Madaxweyne ku xigeenka xisbiga Waddani Ambassador Maxamed Cali Cabdi, waxaanu si balaadhan u bogaadiyey 19-kaa aqoonyahan ee ku soo biiray xisbiga Waddani si uu u guulaysto, waxaanu yidhi 19-ka Xubnood anigoo aad usoo wada dhaweynaya waxaan ka codsanayaa inay ii ogolaadaan inaan kala dhex baxo Xaawa Rooble oo tusaale u ah, mudo lix bilood ah ayaa waxa aan raadiyey magaalada Boorama dumarkii xisbiga UDUB iyo Kulmiye u ololayn jiray kuwii ugu adadkaa ilaa todobaa la ii tilmaamay oo guryahoodii ayaan tagay, waxa ka mid ahaa todobadaa la ii tilmaamay Xaawa Rooble, guriga markaan ugu tagay in badani waxay ahaayeen Waddani, laakiin markii aan Xaawa u tagayey oo aan ku soo khatimayey aragtidoodii, Xaawa waxa iiga muuqatay waxoogaa adkaysi oo waxaan idhi malaha xaawi way ku yara dhegan tahay, iimanay cadaynin waxaanan ka dareemay inay is yar xejinayso, laakiin Caawa aad iyo aad ayaan u soo dhaweynayaa xaawa inay ka mid noqotay aakhirkii xisbiga Waddani. 